བསོད་ནམས་གཞན་ཟིལ་གྱིས་གནོན་པ་ནི།གཞན་གྱིས་བསམ་དུ་མེད་པའི་ཡོན་ཏན་གྱི་ཚོགས་ལ་མངོན་པར་དགའ་ཞིང་མོས་པས་དེ་ལས་གཞན་པ་དེ་དང་མཚུངས་པའི་སེམས་ཅན་གཞན་ཀུན་གྱི་བསོད་ནམས་ཀྱི་ཚོགས་ཐམས་ཅད་ཟིལ་གྱིས་གནོན་པར་འགྱུར་རོ།།འདི་ལ་གོང་མ་འགའ་ཞིག་ཟིལ་གྱིས་གནོན་པར་བྱ་བའི་དགེ་བ་ནི་ཐར་པ་ཆ་མཐུན་གྱི་དགེ་བ་མ་ཡིན་གྱི་བསོད་ནམས་ཆ་མཐུན་གྱི་དགེ་བ་ཡིན་ཞེས་གསུངས་ཏེ།གཞུང་ལས།གང་ཞིག་བྱང་ཆུབ་དོན་དུ་གཉེར་བས་ཞེས་གསུངས་པས་ཐར་པ་ཆ་མཐུན་གྱི་དགེ་བ་གཞན་ཡང་ཟིལ་གྱིས་གནོན་པར་མངོན་ནོ།།